hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en es es es hy es hy hy hy hy hy hy hy hy hy hy hy hy hy hy hy hy hy hy hy es hy hy hy hy hy hy hy hy hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy hy en en
Մենք գոհ չենք այն իրավիճակից, որն ունենք. Փաշինյան -
Վարչապետ Նիկոլ Փաշինյանը Հանրապետության նախագահ Վահագն Խաչատուրյանի, Արտակարգ իրավիճակների նախարար Արմեն Փամբուխչյանի և Քննչական կոմիտեի նախագահ Արգիշտի Քյարամյանի հետ այսօր ՀՀ արտակարգ իրավիճակների նախարարությունում մասնակցել է ԱԻ աշխատողի օրվան նվիրված տոնական միջոցառմանը:
Վարչապետը շնորհավորել է ԱԻՆ աշխատակիցներին՝ տոնական օրվա առթիվ, մաղթել բարձր մասնագիտական հմտություններ և հնարավորինս քիչ աշխատանք: Նիկոլ Փաշինյանը նշել է, որ ԱԻՆ աշխատակիցներն առանցքային դերակատարում ունեն Հայաստանում արտակարգ իրավիճակների կառավարման գործում:
Նիկոլ Փաշինյանը հանդես է եկել ելույթով, որում, մասնավորապես նշել է.
Շնորհավորում եմ բոլորիս Արտակարգ իրավիճակների աշխատողի օրվա առիթով:
Արտակարգ իրավիճակների նախարարությունը, Փրկարար ծառայությունն իրենց կարևոր և առանցքային դերակատարումն ունեցել են և ունեն Հայաստանում արտակարգ իրավիճակների կառավարման գործում: Եվ ես ուզում եմ շնորհակալություն հայտնել բոլորին այս ընթացքում իրենց կատարած կարևորագույն աշխատանքի համար: Եվ գնահատանքիս խոսքերն եմ հնչեցնում Արտակարգ իրավիճակների նախարարության բոլոր աշխատողներին, Փրկարար ծառայության բոլոր աշխատողներին, որովհետև ձեր կատարած աշխատանքն անգնահատելի է:
Կարծում եմ նաև, որ մենք պետք է հետևողականորեն զարգացնենք մեր երկրում բոլոր ինստիտուտները: Պիտի արձանագրեմ՝ չի բացառվում, որ այս ձևաչափով և այս կառուցվածքով մենք վերջին անգամ ենք հանդիպում, որովհետև առաջիկայում ձևավորվելու է Հայաստանում Ներքին գործերի նախարարություն, որն իր մեջ ներառելու է նաև Արտակարգ իրավիճակների նախարարության որոշ կառույցներ, մասնավորապես՝ Փրկարար ծառայությունը: Ինչո՞ւ ենք գնում նման փոփոխությունների: Ամենակարևոր երկու մոտիվացիայի մասին եմ այսօր ուզում խոսել, որը կարելի է տեղադրել մեկ ընդհանուր վերնագրի ներքո: Ընդհանրապես մեր երկրում, պետական համակարգում, ամենուր, մի քանի անգամ եմ ասել, անհրաժեշտ են բոլոր ժամանակակից պայմաններին և պահանջներին համապատասխանող ստանդարտներ: Մենք կարծում ենք, որ Հայաստանի Հանրապետությունում, հատկապես ուժային կամ ուժային ուղղություն ունեցող կառույցներում աշխատել՝ նշանակում է որոշակի ստանդարտների համապատասխանել և աշխատանքը համապատասխանեցնել որոշակի ստանդարտների:
Ոստիկանության, բանակի, փրկարար ծառայության աշխատողների համար պետք է գոյություն ունենան ստանդարտներ: Առաջին հերթին ուզում եմ նշել սոցիալական երաշխիքների և ապահովության ստանդարտը, որովհետև պետության համար կարևորագույն գործառույթ իրականացնող ծառայությունների աշխատողները պետք է երաշխավորված սոցիալական ապահովության համակարգ ունենան: Մեր նպատակադրումն է , որ նախարարության ձևավորումից հետո և՛ ոստիկանության, և՛ փրկարար ծառայության աշխատողների էական, շոշափելի աշխատավարձերի աճ պիտի տեղի ունենա և սոցիալական երաշխիքների համակարգի շատ կոնկրետ ուժեղացում պետք է տեղի ունենա:
Բայց մենք, ընդհանրապես, պետական կառավարման համակարգում որոշել ենք, որ պետք է առաջնորդվենք այն նույն տրամաբանությամբ, ինչ տրամաբանությամբ այսօր առաջնորդվում ենք, օրինակ՝ հանրակրթության ոլորտում: Մենք սահմանում ենք սոցիալական երաշխիքների, աշխատավարձի նոր ստանդարտ, մյուս կողմից ակնկալում ենք, որ յուրաքանչյուր աշխատող պետք է համապատասխանի իր մասնագիտական, ծառայողական հմտությունների, գիտելիքների, ընդունակությունների այն ստանդարտին, որը համապատասխանում է այդ բարձր աշխատավարձին: Եվ, ընդ որում, մեր նպատակադրումն այն է, որ այս գործընթացը տեղի ունենա անընդհատ և շարունակական, որովհետև երբ մենք, ենթադրենք մի անգամ բարձրացնում ենք աշխատավարձ, հետո տեղի է ունենում գնաճ և այդ աշխատավարձը հինգ, վեց , յոթ տարի անց, երբեմն ավելի արագ չի համապատասխանում մեր սահմանած նախնական չափորոշչին:
Եվ հետևաբար մենք այս մեխանիզմը պետք է պարբերաբար աշխատեցնենք՝ ունենալով երկու նպատակ՝ սոցիալական երաշխիքների ամուր համակարգ, բայց նաև պիտի համոզված և վստահ լինենք, որ մեր դպրոցներում, մեր ոստիակնությունում, մեր փրկարար ծառայությունում, մեր զինված ուժերում ծառայություն իրականացնող կամ աշխատող յուրաքանչյուր ոք համապատասխանում է այն ակնկալիքին, որը պետությունն ունի նրա նկատմամբ, որ ժողովուրդն ունի նրա նկատմամբ, որ հանրային շահն ունի նրա նկատմամբ: Եվ ես ուզում եմ, որ բոլորս տրամադրվենք այս աշխատանքին: Իհարկե, 2018 թ.-ից հետո Փրկարար ծառայության աշխատավարձերի որոշակի բարձրացում տեղի է ունեցել, բայց մենք դա չենք համարում շոշափելի և էական: Եվ մենք գոհ չենք այն իրավիճակից, որն այս առումով ունենք: Մենք պետք է իրար հետ շարժվենք առաջ: Մենք պետք է վստահ լինենք, որ մեր երկրում՝ փրկարար ծառայությունում, բոլոր պետական ծառայություններում, նախարարություններում աշխատողը, այդ հաստիքը զբաղեցնողն ի վիճակի է առնվազն ինչ-որ մակարդակով լուծել իր առջև դրված խնդիրը:
Կրկին շնորհավորում եմ և բոլորիս մաղթում եմ եռանդ, որպեսզի մենք այս կարևոր ճանապարհը հետևողական, գրագետ անցնենք, և արդյունքում կունենանք բոլորովին նոր իրավիճակ թե՛ փրրկարար ծառայության աշխատողների սոցիալական վիճակի, նրանց ընտանիքների սոցիալական երաշխիքների համակարգի, թե՛ նրանց կողմից մատուցվող ծառայությունների և կառավարման հմտությունների առումով: Ընդհանուր առմամբ, իհարկե, սա այն դեպքն է երբ պետք է բոլոր փրկարարներին մաղթել ամենաբարձր մակարդակի պրոֆեսիոնալություն, բայց հնարավորինս քիչ աշխատանք:
Շնորհակալություն բոլորիդ ծառայության համար և մեկ անգամ ևս շնորհավորում եմ Արտակարգ իրավիճակների աշխատողի օրվա առիթով»:
Արտակարգ իրավիճակների նաշխատողի օրվա առթիվ, անբասիր աշխատանքի և անձնվիրության համար Նիկոլ Փաշինյանը ՀՀ վարչապետի հուշամեդալով է պարգևատրել ԱԻՆ մի խումբ ծառայողների:
Այնուհետև կառավարության ղեկավարը և Հանրապետության նախագահը հետևել են ՀՀ ԱԻՆ ՓԾ կառուցվածքային ստորաբաժանումների հանդիսավոր քայլերթին և ԱԻՆ հատուկ փրկարարական ջոկատի ներկայացրած ցուցադրական վարժանքներին: Շարահրապարակում ներկայացվել են ցուցադրված հատուկ տեխնիկական միջոցների և սարքավորումների հնարավորությունները, տեխնիկական հագեցվածությունը և կիրառման նպատակները:
Վարչապետը և նախագահը հետևել են նաև ԱԻՆ երկու աշխատակիցների՝ Գինեսի գրքում գրանցվելու արարողությանը:
Next article «Քեզ ուշացած, բայց դուրս են մղել հետնամուտքից». Դավիթ Խաժակյանն արձագանքել է Հայկ Մարությանին
Previous article Հայաստանում իրանական ավտոմեքենաներ կարտադրվեն
«Փաստորեն, էն, որ ասում էր «ցավոտ բան եմ ստորագրելու...», սրա հետ էր». Ն. Սամսոնյան
Ռուսական նոր ստորություն․ Կրեմլը «Զանգեզուրի միջանցքի» դիմաց կաշա՞ռք է առաջարկում
ՊՆ-ն` Սոթքի ուղղությամբ կրակոցների և վիրավոր ունենալու լուրի մասին
ՔՊ-ական պատգամավորը վայր է դնում մանդատը
«Ժողովուրդ». Հայաստան ներթափանցած ադրբեջանցի զինծառայողներն անարգել վերադարձել են Ադրբեջան
ՀՐԱՏԱՊ. Հակառակորդը կրակ է բացել հայկական մարտական դիրքերի ուղղությամբ
ՀՀ պաշտպանության նախարարությունը հաղորդագրություն տարածեց
Արտակարգ դեպք Երևանում. ովքե՞ր են ծեծի ենթարկվել
Ադրբեջանցիների կողմից հայ զինծառայողների սպանության տեսանյութը ներկայացվել է ՄԻԵԴ և Արդարադատության միջազգային դատարան
Արցախում Անվտանգության խորհրդի նիստ է անցկացվել. ինչ է հայտնի
ՏԵՍԱՆՅՈՒԹ. «Վաղարշապատ» երգի-պարի թատրոնը 18 տարեկան է, սաները տեսահոլավակ են նկարահանել նաև Մարթեն Յորգանցի հետ
ՖՈՏՈ. «Միջուկային ռումբի փորձարկում է»
ՊՆ-ն` Սոթքի ուղղությամբ կրակոցների և վիրավոր ունենալու լուրի մասին
ԵՄ–ն կոչով դիմեց Ադրբեջանին
Եվրոն էժանանում է. տարադրամի փոխարժեքն այսօր
ՌԴ-ն Երևանին ու Բաքվին կոչ է անում ուշադիր քննել գերիների գնդակահարության տեսանյութը
Ադրբեջանը հաստատել է, որ իր մոտ պահվում է 17 ռազմագերի. ՄԻԵԴ
Լևոն Տեր-Պետրոսյանը կրկին խոսեց
ՔՊ-ական պատգամավորը վայր է դնում մանդատը
Ընթերցողն ինքն իրեն թող հարց տա, սրանից խաղաղության հո՞տ է գալիս. Դերենիկ Խաչատրյան
Արցախի արտաքին գործերի նախարարի գրառումը
«Փաստորեն, էն, որ ասում էր «ցավոտ բան եմ ստորագրելու…», սրա հետ էր». Ն. Սամսոնյան
Նիկոլ Փաշինյանի ընտանիքին պատկանող «Հայկական ժամանակը» տեղեկացրել է, թե ի՞նչ է ուզում Ադրբեջանը Հայաստանից
Մենք գործ ունենք ոչ թե «Հավաստի Աղբյուրի» հետ, այլ՝ Մեխի Գլխի. Լեւոն Զուրաբյանը՝ ՀԺ-ի հրապարակման մասին
Հայկական կողմն է առաջարկել. ՀՀ ԱԳՆ–ն հերքում է Ադրբեջանի հայտարարությունը
«Հայերի արյունն ավելի քի՞չ արժի, քան ուկրաինացիների արյունը. ինչի՞ եք սպասում». Ֆրանսիացի սենատոր
Անդրանիկ Քոչարյանը գրությունով դիմել է ՆԱՏՕ-ին
Պարզվել է, թե որտեղ է թշնամին հայ զինծառայողներին գնդակահարել. Սահակյան
Ինչ են պայմանավորվել Արմեն Գրիգորյանն ու Ալիևի օգնականը. Արմեն Գրիգորյանը փակագծեր է բացում
«Հաղթանակ» զբոսայգու նոր «Սատանի անիվ» կարուսելն ապօրինի է տեղադրվել. քաղաքապետ
Պարտավորվել էր ազատ արձակել 17 հայ գերիների. Նիկոլ Փաշինյանը գրառում է կատարել
© armlife.am : Բոլոր իրավունքները պաշտպանված են: Մեջբերումներ անելիս հղումը armlife.am-ին պարտադիր է: Կայքի հոդվածների մասնակի կամ ամբողջական հեռուստառադիոընթերցումն առանց armlife.am-ին հղման արգելվում է: